நாகாலாந்தின் நில அமைப்பில் மேற்புற மண் பரப்பானது எளிதில் நிலச்சரிவை ஏற்படுத்தக்கூடியது. அதன் காரணமாக நிவாரணப் பொருள்களை எடுத்துச் செல்வதற்குக்கூட வழியில்லாமல் திண்டாடி வருகின்றனர். முக்கியமாக நாகாலாந்தின் கிழக்குப் பகுதியில் அமைந்துள்ள கிபிரே மாவட்டம்(Kiphire) ஜுலை 26 ம் தேதியன்றே முற்றிலுமாக துண்டிக்கப்பட்டுவிட்டது. நாகாலாந்தின் வர்த்தக மையம் அமைந்திருக்கும் திமபூர் பகுதிக்குச் செல்வதற்கும் வழியில்லை. முக்கியச் சாலையின் வழியாக திமபூர் (Dimapur) செல்வதற்கு 12 மணி நேரமானால் நிலச்சரிவுகளின் காரணமாக தற்போது இரண்டு மூன்று நாள்கள் வரை ஆகின்றன. கிபிரே அமைந்திருப்பது மியான்மாரின் எல்லைப் பகுதி. மியான்மாரிலும் தற்போது வெள்ளப் பாதிப்பு ஏற்பட்டுள்ளதால் அதுவும் கிபிரேவை அதிகமாகப் பாதிக்கிறது. நாகாலாந்தின் தலைநகரான கோஹிமா (Kohima) பகுதியும் வெள்ளப் பாதிப்பில் சிக்கியுள்ளது.